Det var ved 03-tiden lokal tid at 41-åringen ble stoppet av politiet ved et trafikkstopp i Jupiter i den amerikanske delstaten Florida for kjøring i påvirket tilstand.
Det er uklart om han avla en positiv prøve på alkohol eller narkotika, men flere amerikanske medier hevder at han var arrestert for fyllekjøring.
Dette er ikke bekreftet fra politiet, og selv har golfstjernen en annen historie.
– Jeg vil at publikum skal vite at alkohol ikke var involvert. Det som skjedde var en uventet reaksjon på foreskrevne medisiner. Jeg forstå ikke at blandingen av medisiner hadde påvirket meg så sterkt.
Tiger tidligere denne uken:
I uttalelsen til USA Today skriver han videre at han «forstår alvorligheten», og at han «tar fullt ansvar for mine handlinger».
– Jeg ønsker å beklage av hele mitt hjerte til familien min, venner og fans. Jeg forventer også mer av meg selv. Jeg vil gjøre alt i min makt for å forsikre at dette ikke skjer igjen.
Tiger Woods, som har vunnet 14 majorturneringer i karrieren, spilte siste gang 3. februar. Det var i Dubai. Han trakk seg etter å ha gått første runde på 73 slag.
Han har bare spilt 19 internasjonale turneringer etter at han gjennomgikk sin første ryggoperasjon 31. mars 2014, skriver ESPN.